คณะแพทยศาสตร์โรงพยาบาลรามาธิบดี ประกาศเลื่อนนัดฉีดวัคซีน astrazeneca เข็ม 2
คณะแพทยศาสตร์โรงพยาบาลรามาธิบดี มหาวิทยาลัยมหิดล ประกาศเลื่อนวันฉีดวัคซีนโควิด-19 astrazeneca เข็มที่ 2 สำหรับผู้ที่ได้รับการฉีดวัคซีน astrazeneca เข็มที่ 1 ไปในช่วงระหว่างวันที่ 26 มิถุนายน ถึง 3 กรกฎาคม 2564 ที่ Sky Hall ชั้น 3 ศูนย์ฉีดวัคซีนห้างสรรพสินค้าเซ็นทรัลลาดพร้าว ให้เปลี่ยนวันนัดใหม่ สำหรับผู้ที่ฉีดวัคซีน เข็มที่ 1 ไป เมื่อวันที่ 26, 27, 28 และ 29 มิถุนายน 2564 ให้เลื่อนไปฉีด astrazeneca เข็ม 2 ในวันเดียวกัน คือวันที่ 18 กันยายน 2564 ผู้ที่ฉีดเข็มที่ 1 ไปเมื่อวันที่ 30 มิถุนายน และ 1 กรกฎาคม 2564 ให้เลื่อนนัดไปเป็นวันที่ 19 กันยายน 2564 ผู้ที่ฉีดเข็มที่ 1 ไปเมื่อวันที่ 2 และ 3 กรกฎาคม 2564 ให้เลื่อนนัดไปเป็นวันที่ 20  กันยายน 2564 สำหรับผู้ที่ได้รับการฉีดวัคซีน astrazeneca เข็ม 1 ตั้งแต่วันที่ 4 กรกฎาคมเป็นต้นไป ยังสามารถรับวัคซีนเข็ม 2 ได้ตามวันนัดเดิม โดยขอให้ทุกคนไปรับบริการฉีดวัคซีนตามวันและเวลาที่นัดหมายเท่านั้น